Падчас сьвяткаваньня ў Менску дня памяці Апостала Андрэя Першапакліканага новы Апостальскі нунцый у Беларусі архібіскуп Клаўдыё Гуджэроцьці перадаў беларускім грэка-католікам прывітаньне і блаславеньне ад Сьвятога Айца Папы Бенядыкта XVI: “сустрэць агонь і несьці агонь” веры іншым, “не пераймацца тым, што... не такія шматлікія”, бо “моц агню не залежыць ад яго аб’ёму, ад велічыні полымя”, але залежыць ад моцы іскраў ад Госпада, якія здольныя запаліць усё вакол. Пасланьнік Папы таксама падкрэсьліў, што разнастайнасьць Цэркваў і традыцыяў у Паўсюднай Царкве – “гэта не фальклёрны сьпектакль”, гэта прыналежнасьць да даўняй традыцыі, якая мае глыбокія карані. ...